ย่านเยาวราชเป็นศูนย์รวมร้านบัวลอยน้ำขิงไว้หลายร้านเลยทีเดียว มาลองที่ร้านชูจิตดูค่ะ ร้านนี้ทำเมนูเป็นแผ่นใหญ่ๆให้เลือก ดูทันสมัย 

เลือกเต้าฮวยบัวลอยน้ำขิงมาลองเป็นเมนูแรก เต้าฮวยเนื้อนุ่ม น้ำขิงเผ็ด ร้อน ไม่หวาน ทางร้านจะมีน้ำตาลทรายแดงไว้ที่โต๊ะ ให้เพิ่มได้ บัวลอยเนื้อแป้งบาง กัดลงไปงาดำกระจายไปทั่วปาก ราคา 40 บาท

บัวลอยรวมรสนมสด เมนูนี้ยังไม่เคยทานที่ไหนมาก่อน บัวลอยสีม่วงสวยตัดกับนมสดสีขาวน่าทาน บัวลอยสีม่วงเป็นบัวลอยเผือก ไส้ด้านในเป็นเผือกกวนเนื้อเนียน หวาน มัน ทานกับนมสดเข้ากันดี บัวลอยงาดำทานกับนมสดก็โอเค แปลกไปอีกแบบ ราคา 60 บาท

มาตบท้ายของหวานยามราตรีด้วยของหวานเบาๆ ที่เยาวราชก็ดีไม่น้อยค่ะ ร้านนี้จะอยู่เยื้องกับโลตัส เยาวราชค่ะ ร้านจะเป็นรถเข็นริมทาง นั่งชิลๆ ดูเยาวราชได้เลยค่ะ
